钦定古今图书集成/明伦汇编/闺媛典/第054卷 > 张和甫妻曹氏
## 钦定古今图书集成/明伦汇编/闺媛典/第054卷 > 张和甫妻曹氏

按《衡水县志》：张和甫妻曹氏，适和甫，方三载，而甫病
将死，进氏于床前，嘱曰：“汝尚少，我死后，任意而嫁。”氏
泣曰：“与其君虑身后，不若我死君前。”遂自尽者三，家
人每防救之，不得死。及和甫死，氏从后厕，密往投河，
良久不沉，人皆惊异，救之不及。知节兰佩嘉其节，吊
之以文，仍给棺合葬。